作者：杨无咎
词牌/韵律：长相思

paragraphs: 急雨回风，淡云障日，乘闲携客登楼。
金桃带叶，玉李含朱，一尊同醉青州。
福善桥头。
记檀槽凄绝，春笋纤柔。
窗外月西流。
似浔阳、商妇邻舟。
况得意情怀，倦妆模样，寻思可奈离愁。
何妨乘逸兴，甚征帆、只抵芦洲。
月却花羞。
重见想、欢情更稠。
问何时，佳期卜夜，如今双鬓惊秋。